PATVIRTINTA

Šilalės Simono Gaudėšiaus gimnazijos direktoriaus

2017 m. d. įsakymu Nr. VĮ –

**ŠILALĖS SIMONO GAUDĖŠIAUS GIMNAZIJOS STRATEGINIS PLANAS**

**2017-2019 METAMS**

**ĮVADAS**

 1. Šilalės Simono Gaudėšiaus gimnazijos strateginio plano tikslas – įgyvendinti gimnazijos viziją, veiksmingai ir nuosekliai organizuoti gimnazijos veiklą, telkti gimnazijos bendruomenę kokybiškam ugdymui ir inovacijų diegimui, tikslingai pasirinkti gimnazijos veiklos kryptis ir prioritetus, numatyti ir planuoti gimnazijos raidą.

 2. Įgyvendinant gimnazijos vystymo strateginį planą bus užtikrinta gimnazijos bendruomenės lūkesčius atitinkanti ugdymo kokybė, augs gimnazijos veiklų kokybė, buriama aktyvi gimnazijos bendruomenė, telkiamos bendruomenės ir socialinių partnerių pastangos.

 3. Šilalės Simono Gaudėšiaus gimnazijos strateginis planas 2017-2019 metams parengtas vadovaujantis Lietuvos Respublikos Švietimo įstatymu, Valstybinės Švietimo strategijos 2013-2022 metų nuostatomis, Lietuvos Respublikos švietimo ir mokslo ministerijos 2016–2018 metų strateginiu veiklos planu, Šilalės rajono savivaldybės strateginės plėtros planu iki 2020 metų, Šilalės rajono savivaldybės mokyklų tinklo pertvarkos 2016-2020 metų bendruoju planu, Geros mokyklos koncepcija, Gimnazijos vidaus įsivertinimo ir išorės veiklos kokybės vertinimo išvadomis.

 4. Rengiant šį planą atsižvelgta į gimnazijos socialinės aplinkos ypatumus, bendruomenės narių pasiūlymus bei turimus išteklius.

 5. Gimnazijos strateginį planą rengė darbo grupė, sudaryta gimnazijos direktoriaus 2016 m. gruodžio 7 d. įsakymu Nr.V1- 118.

 6. Rengiant strateginį planą buvo laikomasi viešumo, bendravimo ir bendradarbiavimo, partnerystės principų.

**I SKYRIUS**

 **GIMNAZIJOS PRISTATYMAS**

 7. Gimnazija savo veiklą pradėjo 1921 metų rugpjūčio 1 d. Šilalėje įsteigus privatinę vidurinę mokyklą. 1929 m. mokykla uždaryta sumažėjus mokinių skaičiui, o 1937 m. rugsėjo 8 –ąją atidaroma Šilalės progimnazija. 1941 metais progimnazija reorganizuojama į gimnaziją. 1993 metų liepos 1 d. gimnazijai suteiktas žinomo kraštiečio, aktyvaus visuomenės veikėjo, filantropo, vaistininko Simono Gaudėšiaus vardas. 1994 metais mokyklos I ir II-osios laidos abiturientų iniciatyva iškeliama gimnazijos atkūrimo idėja, kurios įgyvendinimo sutelktai ėmėsi mokyklos bendruomenė. 1996 metais mokyklai suteikiamas gimnazijos klasių statusas, o nuo 2000 metų rugsėjo 1 d. ji tampa gimnazija. 2008 – 2012 metais vykdoma gimnazijos reorganizacija ir nuo 2012 metų rugsėjo 1 d. mokykla tampa išgryninta keturmete gimnazija. 2015 m. rugsėjo 1 d. įsteigtas Šilalės Simono Gaudėšiaus gimnazijos vidurinio ugdymo skyrius.

 8. Gimnazija turi savo himną, vėliavą, emblemą, garbės ženkliuką.

 9. Gimnazijoje vykdomos pagrindinio ugdymo II-osios dalies, vidurinio ugdymo, neformaliojo vaikų švietimo programos. Aktyvi projektinė, prevencinė ir pažintinė veikla. Įdomi ir įvairiapusė neformaliojo vaikų švietimo programų pasiūla: kultūrinė, sportinė, pilietinio ir patriotinio ugdymo, meninės saviraiškos. Mokiniams pateikiama plati dalykų modulių, pasirenkamųjų dalykų pasiūla, jie gali rinktis vieną iš trijų užsienio kalbų. Visa tai leidžia praktiškai tenkinti mokinių ugdymosi poreikius. Gimnazijoje dirba kvalifikuoti mokytojai, taikomi įvairūs mokymo ir mokymosi metodai, vyrauja geri, dalykiški, skatinantys bendravimą ir bendradarbiavimą bendruomenės narių tarpusavio santykiai. Toliau vykdoma 2007 metais pradėta gimnazijos pastatų rekonstrukcija, pagal galimybes nuolat atnaujinama ir modernizuojama materialinė bazė, plėtojamos edukacinės erdvės gimnazijoje ir jos teritorijoje.

 10. Gimnazijos mokiniai kasmet dalyvauja olimpiadose, konkursuose, varžybose rajone ir šalyje, laimi jose prizines vietas.

 11. Siekdama įdomiau, turiningiau organizuoti ugdymo procesą gimnazija glaudžiai bendradarbiauja su socialiniais partneriais šalyje ir užsienyje: kultūros įstaigomis, profesinėmis ir aukštosiomis mokyklomis, verslo įmonėmis, rajono, šalies ir užsienio bendrojo lavinimo mokyklomis, nevyriausybinėmis organizacijomis.

 12. 2016 metais gimnazija šventė 95-erių metų jubiliejų.

**II SKYRIUS**

 **SITUACIJOS ANALIZĖ**

 **13. Išorinės aplinkos analizė PESTE.**

 **13.1. Politiniai – teisiniai veiksniai.** Gimnazija funkcionuoja ir vystosi nuolat dinamiškai kintančios aplinkos sąlygomis ir yra veikiama politinių, ekonominių, socialinių, kultūrinių, technologinių ir kitų veiksnių. Gimnazija savo veikloje vadovaujasi Lietuvos Respublikos konstitucija, Vaiko teisių konvencija, Lietuvos Respublikos Seimo, Vyriausybės, Švietimo ir mokslo ministerijos, Šilalės rajono savivaldybės tarybos sprendimais, Civiliniu kodeksu ir kitais teisės aktais, reglamentuojančiais mokyklų veiklą, gimnazijos nuostatais. Gimnazijos kaip savivaldybės biudžetinės įstaigos, teikiančios švietimo paslaugas, veikla yra priklausoma nuo šalyje ir rajono savivaldybėje formuojamos švietimo politikos. Svarbiausi valstybės švietimo politikos prioritetai apibrėžti šiuose dokumentuose: ***Valstybinė švietimo 2013–2022 metų strategija***, kuri numato tokius prioritetus: veržlus, savarankiškas, atsakingai kuriantis valstybės ir pasaulio ateitį žmogus; nuolat reflektuojantys ir tobulėjantys profesionalūs mokytojai ir dėstytojai; įsivertinimu ir duomenų analize grįsta švietimo kultūra, užtikrinanti savivaldos, socialinių partnerių ir vadovų lyderystės darną. ***Valstybės pažangos strategija „Lietuvos pažangos strategija „Lietuva 2030“***, kuri apibrėžia šias pagrindines pažangos kryptis: švari ir saugi aplinka; atviras, kūrybingas ir atsakingas žmogus; sumanus valdymas, sumani ekonomika, sumani visuomenė; ***Geros mokyklos koncepcija,*** pagal kurią **gera mokykla** – pamatinėmis humanistinėmis vertybėmis ugdymą grindžianti, prasmės, atradimų ir asmens ugdymo(si) sėkmės siekianti mokykla, kuri savo veikloje vadovaujasi mokyklos bendruomenės susitarimais ir mokymusi.

 **13.2. Ekonominiai veiksniai.** Mokyklos veikla yra finansuojama Mokinio krepšelio ir rajono savivaldybės lėšomis. Reikšmingą vietą gimnazijos veiklos finansavime užima ir lėšos, skiriamos iš valstybės investicijų programos ir ES fondų.

 Mokinio krepšelio lėšų gimnazijai iš esmės pakanka (trūksta lėšų tik Upynos vidurinio ugdymo skyriaus išlaikymui), tačiau kasmet kyla grėsmė, kad dėl mažėjančio mokinių skaičiaus teks mokėti išeitines kompensacijas atleidžiamiems mokytojams ir dėl to trūks lėšų kokybiškam ugdymo procesui užtikrinti. Savivaldybės skiriamų lėšų aplinkai išlaikyti pakanka minimaliai, kadangi gimnazijos pastatų vidaus patalpų būklė yra prasta ir reikalingas kapitalinis remontas.

Gimnazijos bendruomenei keliamas uždavinys ieškoti daugiau rėmėjų, galinčių 2 procentų lėšas pervesti mokyklai, pritraukti lėšų dalyvaujant įvairiuose finansuojamuose projektuose.

 **13.3. Socialiniai – demografiniai veiksniai.** Demografinės problemos – emigracija, gimstamumo mažėjimas, visuomenės senėjimas – svarbiausi tiesioginiai veiksniai, darantys įtaką mokinių skaičiaus gimnazijoje pokyčiams. Mokinių skaičius gimnazijoje 2013-2016 metais:

|  |  |  |  |  |
| --- | --- | --- | --- | --- |
| Mokslo metai | 2013-09-01 | 2014-09-01 | 2015-09-01 | 2016-09-01 |
| Mokinių skaičius iš viso:iš jų Upynos vidurinio ugdymo skyriuje | 530- | 511- | 49612 | 51423 |
| Komplektų skaičius iš viso:iš jų Upynos vidurinio ugdymo skyriuje | 21- | 19- | 191 | 202 |
| Vidutinis mokinių skaičius komplekte:iš jų Upynos vidurinio ugdymo skyriuje | 25,2- | 26,9- | 26,112 | 25,711,5 |

**Prognozuojamas mokinių skaičius gimnazijoje 2017-2020 metais:**

|  |  |  |  |
| --- | --- | --- | --- |
| Mokslo metai | 2017-2018 | 2018-2019 | 2019-2020 |
| Mokinių skaičius iš viso:iš jų Upynos vidurinio ugdymo skyriuje | 46022 | 44824 | 43221 |

 **Gimnazijos mokinių sveikatos rodikliai 2013-2016 m.**

|  |  |  |  |
| --- | --- | --- | --- |
| Fizinio ugdymo grupė | 2013-2014 m. m. | 2014-2015 m. m. | 2015-2016 m. m. |
| Pagrindinė | 80,9 proc. | 75,3 proc. | 81,7 proc. |
| Parengiamoji | 11,3 proc. | 8,8 proc. | 10,3 proc. |
| Specialioji | 1,9 proc. | 1,4 proc. | 2 proc. |
| Mokiniai, atleisti nuo kūno kultūros pamokų | 7,5 proc. | 7,8 proc. | 5,8 proc. |

 **Gimnazijos mokinių sveikatos rodikliai pagal sutrikimų rūšis 2013 - 2016 m.**

|  |  |  |  |
| --- | --- | --- | --- |
| Sutrikimai | 2013-2014 m. m. | 2014-2015 m.m. | 2015-2016 m.m. |
| Regos surikimai | 41,9 proc. | 17,4 proc. | 27,4 proc. |
| Skeleto-raumenų sistemos sutrikimai | 28,7 proc. | 14,5 proc. | 13,7 proc. |
| Širdies-kraujagyslių sutrikimai | 15,5 proc. | 12,1 proc. | 12,1 proc. |
| Kvėpavimo sistemos sutrikimai | 23,2 proc. | 12,5 proc. | 11,1 proc. |

 **13.4. Technologiniai veiksniai.** Skaitmeninės technologijos vis labiau veikia mokymo ir mokymosi procesą gimnazijoje. IT skatina mokinius naudotis keliais informacijos šaltiniais, ugdo gebėjimą atrinkti, sisteminti svarbiausią informaciją, suteikia galimybę kuo įvairesnėmis formomis pateikti sukurtą produktą ar idėją. Kokybiškai besikeičiančios technologijos bei jų taikymo galimybės skatina ne tik plėtoti informacinių ir komunikacinių technologijų infrastruktūrą, bet ir tobulinti pedagogų skaitmeninių technologijų taikymo ugdymo procese gebėjimus.

 Visi mokomieji kabinetai aprūpinti kompiuteriais, multimedia projektoriais ir interneto ryšiu, 12 kabinetų turi dokumentų skaitytuvus. Mokiniai ir mokytojai nuo 2016 metų spalio mėn. turi galimybę naudotis įrengtu bevielio interneto ryšiu visose gimnazijos patalpose.

 Gimnazijoje yra du informacinių technologijų kabinetai, kuriuose įrengta 16 ir 12 kompiuterizuotų darbo vietų mokiniams. 2016 m. sausio mėn. įrengta išmanioji klasė, kurioje yra 28 planšetės, interaktyvus ekranas. 2016 m. įsigytos 6 interaktyvios lentos.

 Įrengti visi būtini specializuoti kabinetai: chemijos, fizikos, biologijos, technologijų. Jie aprūpinti reikalingomis mokymo priemonėmis. Gausų knygų fondą sukaupusi biblioteka – skaitykla. Sudarytos palankios sąlygos gimnazistams sportuoti atnaujintose sporto ir treniruoklių salėse. Šiltuoju metų laikotarpiu gimnazistai sportuoja modernizuotame miesto stadione. 2016 metais rekonstruota aktų salė. Veikia gimnazijos valgykla.

Gimnazijoje įdiegtas elektroninis dienynas. Naudojamasi Mokiniųregistru, Pedagogų registru, Nacionalinio egzaminų centro sistema KELTAS, Švietimo valdymo informacine sistema ŠVIS.

Vykdant gimnazijos veiklos kokybės įsivertinimą naudojama IQES online Lietuva sistema.

Sukurta gimnazijos internetinė svetainė [www.gaudesius.lt](http://www.gaudesius.lt), kurioje pateikiama visa informacija ir naujienos.

 **14. Vidinės aplinkos analizė.**

 **14.1. Organizacinė struktūra.** Gimnazija yra išgryninta keturmetė gimnazija. Nuo 2015 m. rugsėjo 1 d. gimnazijoje įsteigtas Upynos vidurinio ugdymo skyrius, kuriame mokosi III – IV gimnazijos klasės mokiniai.

 Veikia šios savivaldos institucijos – gimnazijos taryba, mokytojų taryba, tėvų konferencija, mokinių taryba, mokinių prezidentas.

Finansines funkcijas atlieka gimnazijos buhalterija.

 **14.2. Žmogiškieji ištekliai.** Gimnazijoje dirba 51 pedagoginis darbuotojas ir 28 aptarnaujančio personalo darbuotojai. Visi pedagoginiai darbuotojai yra įgiję aukštąjį išsilavinimą, atestuoti. Iš jų 5 turi mokytojo eksperto, 38 – mokytojo metodininko, 7 – vyresniojo mokytojo, 1 – mokytojo kvalifikacinę kategoriją. Mokytojų amžiaus vidurkis – 49,2 metai.

 Vadovų kvalifikacija: direktorius – I vadybinė kategorija, dvi direktoriaus pavaduotojos ugdymui – II vadybinė kategorija, viena direktoriaus pavaduotoja ugdymui neturi vadybinės kategorijos (pradėjo dirbti nuo 2016 metų spalio mėn.).

 Gimnazijoje dirba psichologas, socialinis pedagogas, visuomenės sveikatos priežiūros specialistas.

 **14.3. Planavimo sistema.** Gimnazija savo veiklą planuoja rengdama trejų metų strateginį veiklos planą, gimnazijos metinį veiklos planą, metinius ugdymo planus, metodinės tarybos, metodinių grupių, vaiko gerovės komisijos, mokytojų atestacijos komisijos planus, atsižvelgdama į įsivertinimo rezultatus. Remiantis šių dokumentų nuostatomis rengiami klasių auklėtojų veiklos planai, mokomųjų dalykų ilgalaikiai planai, pasirenkamųjų dalykų, dalykų modulių bei neformaliojo vaikų švietimo užsiėmimų programos, esant reikalui, individualios ugdymo programos. Ugdomąją veiklą gimnazija organizuoja rengdama pamokų ir neformaliojo vaikų švietimo užsiėmimų tvarkaraščius. Finansinę ir ūkinę veiklą gimnazija planuoja rengdama mokinio krepšelio, biudžetinių įstaigų veiklos, specialiųjų ir paramos lėšų panaudojimo programas.

 **14.4. Vidaus darbo kontrolė.** Gimnazijoje vykdoma ugdomosios veiklos priežiūra: stebimos mokytojų pamokos, aptariami stiprieji ir tobulintini veiklos aspektai, kasmet mokytojai ir vadovai įsivertina savo veiklą. Gimnazijos finansinė veikla kontroliuojama vadovaujantis patvirtintomis finansų kontrolės taisyklėmis.

 **14.5. Finansiniai ištekliai.** Gimnazijos veikla finansuojama iš valstybės (mokinio krepšelis), savivaldybės (aplinkos lėšos) biudžetų, kitų programų ir paramos lėšų.

 **Gimnazijos 2014 – 2016 metų finansiniai ištekliai (eur.)**

|  |  |  |  |  |  |  |
| --- | --- | --- | --- | --- | --- | --- |
| Metai | Mokinio krepšelio lėšos | Iš jų DU ir Sodrai | Aplinkos lėšos | Iš jų DU ir Sodrai | Kitų programų lėšos | Paramos lėšos |
| 2014 | 721 125 | 702 473 | 250 132 | 141 277 | 57 924 |  |
| 2015 | 737 175 | 689 806 | 284 200 | 176 623 | 115 848 | 2 026 |
| 2016 | 724 680 | 684 813 | 352 408 | 209 578 | 410 205 | 4 497 |

 **Mokymo priemonėms ir pedagoginių darbuotojų kvalifikacijos tobulinimui 2014 – 2016 metais skirtos lėšos (eur.)**

|  |  |  |
| --- | --- | --- |
| Metai | Pedagoginių darbuotojų kvalifikacijos tobulinimui skirta lėšų | Mokymo priemonių įsigijimui skirta lėšų |
| 2014 | 1 738 | 12 541 |
| 2015 | 3 661 | 42 106 |
| 2016 | 3 189 | 33 860 |

**15. Gimnazijos veikla.**

15.1. Teikdama pagrindinio ugdymo II dalies ir vidurinio ugdymo programas, gimnazija atsižvelgia į mokinių bei jų tėvų poreikius ir interesus, sudaro galimybes gilinti žinias, plėtoti kūrybiškumą ir saviraišką per neformaliojo švietimo užsiėmimus, pasirenkamuosius dalykus, dalykų modulius, projektinę veiklą.

15.2. Gimnazijoje siekiama sudaryti kuo palankesnes sąlygas mokiniams siekti geresnių mokymosi rezultatų. Kasmet organizuojamas dalykinių olimpiadų mokyklinis etapas, vyksta įvairūs konkursai, projektai, kuriuose dalyvauja ne tik mūsų gimnazijos, bet ir kitų rajono, regiono ar net šalies mokyklų mokiniai. Geriausi mokiniai atstovauja gimnazijai rajone ar šalyje organizuojamuose renginiuose.

**Gimnazijos mokinių dalyvavimas dalykų olimpiadose, konkursuose, varžybose:**

|  |  |  |  |
| --- | --- | --- | --- |
| Mokslo metaiRenginiai | 2013-2014 | 2014-2015 | 2015-2016 |
| Dalykų olimpiados | Laimėta prizinių vietų šalyje | - | - | 1 |
| Laimėta prizinių vietų regione | - | 5 | 5 |
| Laimėta prizinių vietų rajone | 40  | 42 | 40 |
| Konkursai | Laimėta prizinių vietų šalyje | 2 | 6 | 5 |
| Laimėta prizinių vietų regione | 4 | 4 | 7 |
| Varžybos | Laimėta prizinių vietų šalyje | - | - | - |
| Laimėta prizinių vietų regione | - |  3 | - |
| Laimėta prizinių vietų rajone | 4 | 13 | 24 |

15.3. Mokinių pažangumo ir lankomumo rezultatai 2014-2016 metais.

15.3.1. Gimnazijos mokinių pažangumo rodikliai per pastaruosius trejus metus iš esmės išlieka stabilūs.

|  |  |  |  |
| --- | --- | --- | --- |
| Mokslo metai | 2013-2014 | 2014-2015 | 2015-2016 |
| Bendras mokinių skaičius | 530 | 511 | 475 |
| **Mokosi puikiai ir labai gerai (9-10)** | **14,2 proc.** | **12,7 proc.** | **12,4 proc.** |
| Iš jų: | I-II | 16,8 proc. | 11,9 proc. | 10,6 proc. |
| III-IV | 11,6 proc. | 13,4 proc. | 14,3 proc. |
| **Mokosi gerai (8-7)** | **21,3 proc.** | **19,2 proc.** | **23,2 proc.** |
| Iš jų: | I-II | 18,3 proc. | 16,9 proc. | 27,9 proc. |
| III-IV | 24,3 proc. | 21,3 proc. | 18,5 proc. |
| **Mokosi patenkinamai (6-4)** | **63,8 proc.** | **67,7 proc.** | **64,2 proc.** |
| Iš jų: | I-II | 63,4 proc. | 70,4 proc. | 61,6 proc. |
| III-IV | 64,2 proc. | 65,3 proc. | 66,8 proc. |
| **Nepažangūs** | **0,8 proc.** | **0,4 proc.** | **0,2 proc.** |
| Iš jų: | I-II | 1,5 proc. | 0,8 proc. | 0 |
| III-IV | - | - | 0,4 proc. |

 \* Nepriskaičiuoti Upynos vidurinio ugdymo skyriaus mokiniai.

Didžiausias gimnazijos rūpestis šioje srityje – aukštesnįjį pasiekimų lygmenį pasiekusių mokinių skaičiaus didinimas.

15.3.2. Aktualia problema gimnazijoje išlieka mokinių lankomumas. Nors paskutiniu metu ženkliai sumažėjo nepateisintų pamokų skaičius, gimnazijos siekis – sumažinti iš viso praleistų pamokų skaičių.

|  |  |  |  |  |
| --- | --- | --- | --- | --- |
| Mokslo metai | Klasės  | 2013-2014 | 2014-2015 | 2015-2016 |
| Praleistos pamokos, tenkančios 1 mokiniui | I-II | 104 | 103 | 88 |
| III-IV | 123 | 111 | 96 |
| **Iš viso** | **114** | **107** | **92** |
| Nepateisintos pamokos, tenkančios 1 mokiniui | I-II | 43 | 37 | 23 |
| III-IV | 79 | 50 | 40 |
| **Iš viso** | **61** | **44** | **32** |

15.3.3. Pagrindinio ugdymo pasiekimų patikrinimo rezultatai.

|  |  |  |  |
| --- | --- | --- | --- |
| Metai | 2014 | 2015 | 2016 |
| Dalyvavo PUPP | Lietuvių k. | 132 | 125 | 110 |
| Matematika | 132 | 125 | 110 |
| Išlaikė | Lietuvių k. | 130 | 125 | 108 |
| Matematika | 116 | 106 | 96 |
| Įvertinimo vidurkis | Lietuvių k. | 7,1 | 7,1 | 7,24 |
| Matematika | 6,1 | 5,44 | 5,71 |
| Metinio pažymio vidurkis | Lietuvių k. | 6,7 | 7 | 6,87 |
| Matematika | 5,5 | 6,1 | 6,6 |

15.3.4. 2014 - 2016 metų valstybinių brandos egzaminų rezultatai.

|  |  |  |  |  |
| --- | --- | --- | --- | --- |
| Dalykas | Metai | Laikė | Neišlaikė | Gavo 86-100 balų |
| G\* | Š\* | L\* | G\* | Š\* | L\* | G\* | Š\* | L\* |
| Lietuvių kalba ir literatūra | 2016 | 76,7 | 73,1 | 76,1 | 7,53 | 12,6 | 10,2 | 15,22 | 9,3 | 10,8 |
| 2015 | 83,6 | 80,6 | 71,3 | 22,2 | 15,9 | 10,2 | 7,7 | 5,6 | 11,2 |
| 2014 | 78,8 | 75,9 | 59,3 | 24 | 21,3 | 11,9 | 8 | 4,6 | 11,2 |
| Istorija | 2016 | 40 | 39,8 | 39,1 | 2,1 | 1 | 1,8 | 2,1 | 2 | 3,67 |
| 2015 | 32,9 | 41,3 | 45,1 | 0 | 4,1 | 0,6 | 4,3 | 5,7 | 8,1 |
| 2014 | 29,9 | 41,9 | 38,1 | 13,2 | 15,4 | 10,7 | 2,6 | 0,8 | 3 |
| Anglų kalba | 2016 | 82,5 | 76,7 | 79,2 | 7,1 | 5,2 | 2,1 | 17,2 | 11,5 | 23,3 |
| 2015 | 75 | 71,9 | 68,9 | 0,9 | 0,9 | 0,3 | 19,8 | 13,8 | 26,8 |
| 2014 | 41,7 | 42,3 | 46 | 3,8 | 4,6 | 0,8 | 13,2 | 9,2 | 16,7 |
| Matematika | 2016 | 61,7 | 67,9 | 69,6 | 2,7 | 14,1 | 10,7 | 14,9 | 7,7 | 8,7 |
| 2015 | 43,6 | 43,8 | 48,2 | 0 | 8,5 | 9,3 | 9,8 | 9,1 | 10.9 |
| 2014 | 42,5 | 46,1 | 41,7 | 20,4 | 19,9 | 11,9 | 5,6 | 6,3 | 9 |
| Biologija | 2016 | 29,2 | 28,1 | 25,9 | 0 | 8,1 | 4,6 | 17,1 | 9,5 | 9,9 |
| 2015 | 35,7 | 40,1 | 29,4 | 2 | 9,3 | 4,3 | 7,9 | 9,3 | 16,9 |
| 2014 | 33,1 | 35,5 | 22,1 | 7,1 | 7,3 | 3,4 | 7,1 | 5,5 | 7,7 |
| Geografija | 2016 | 25 | 26,9 | 15 | 0 | 4,2 | 1,5 | 0 | 2,8 | 3,6 |
| 2015 | 55,7 | 33,4 | 19,2 | 2,6 | 3,6 | 2,2 | 0 | 0 | 3,4 |
| 2014 | 40,9 | 30,3 | 13,8 | 0 | 1,1 | 1,9 | 1,9 | 4,3 | 3,5 |
| Fizika | 2016 | 14,2 | 16,9 | 10,8 | 0 | 2,4 | 1,8 | 17,6 | 9,5 | 13 |
| 2015 | 17,9 | 21 | 10,9 | 16 | 13,6 | 4,7 | 0 | 3,4 | 11,8 |
| 2014 | 16,5 | 18,7 | 8,4 | 0 | 8,6 | 3,5 | 0 | 1,7 | 11,9 |
| Chemija | 2016 | 8,3 | 7,6 | 7,7 | 0 | 4,6 | 1,5 | 30 | 18,2 | 17,9 |
| 2015 | 12,1 | 6 | 9,2 | 0 | 3,7 | 3,9 | 11,8 | 7,4 | 10,8 |
| 2014 | 12,6 | 12,3 | 8,3 | 0 | 7,9 | 2,2 | 37,5 | 23,7 | 25,7 |
| Informacinės technologijos | 2016 | 8,3 | 9,6 | 8,8 | 0 | 28 | 6,8 | 10 | 8 | 32 |
| 2015 | 4,3 | 8,1 | 8,7 | 0 | 16,7 | 6 | 33,4 | 12,5 | 25,9 |
| 2014 | 7,9 | 7,1 | 7 | 10 | 18,2 | 7,8 | 0 | 4,6 | 18,1 |

\*G – gimnazija, Š\* - Šilalės rajonas, L\* - Lietuva

**III SKYRIUS**

 **SSGG ANALIZĖ**

 **16. Stiprybės.**

Gimnazijos tradicijų puoselėjimas.

Stiprus mokytojų kūrybinis potencialas.

Gimnazijos kaip organizacijos pažangos siekis.

Neformalusis švietimas organizuojamas pagal mokinių poreikius.

Mokiniai sėkmingai dalyvauja olimpiadose, konkursuose, varžybose.

Geri PUPP ir brandos egzaminų rezultatai.

Geras gimnazijos bendruomenės mikroklimatas.

Daugelis tėvų gerai vertina vaiko savijautą gimnazijoje.

 **17. Silpnybės.**

Pamokos organizavimo tobulinimas atsižvelgiant į geros pamokos kriterijus.

Kiekvieno mokinio individualios pažangos stebėjimas, fiksavimas ir aptarimas.

Ne visada efektyvus informacinių technologijų naudojimas pamokose.

 Mokinių krūvio reguliavimas (kontrolinių darbų derinimas, namų darbų skyrimo tikslingumas ir apimtys).

 Tėvų įsitraukimas į gimnazijos veiklos organizavimą, jos tobulinimą.

 Silpna dalies mokinių mokymosi motyvacija, prastas lankomumas.

 **18. Galimybės.**

 Mokinių ir mokytojų lyderystės ugdymas.

 Šiuolaikiško ugdymo organizavimas, tobulinant pamokos vadybą.

 Naujų, šiuolaikiškų edukacinių erdvių kūrimas.

 Viešųjų ryšių tobulinimas, siekiant pritraukti mokinius į gimnaziją.

 Gabių mokinių atpažinimo ir ugdymo sistemos tobulinimas.

 Dalyvavimas šalies ir tarptautiniuose projektuose.

 Nuolatinis kūrybiškas atsinaujinimas, atvirumas inovacijoms.

 Pastatų rekonstrukcija, papildomų lėšų pritraukimas gimnazijos materialinės bazės stiprinimui.

 **19. Grėsmės.**

Mažėjantis mokinių skaičius.

Mažėjantis mokytojų darbo krūvis bei darbo užmokestis, galimas darbo praradimas.

Neigiami socialiniai pokyčiai: didėjantis asocialių šeimų skaičius, tėvų išvykimas į užsienį.

 Neigiama visuomenėje egzistuojančių socialinių problemų įtaka mokinių elgesio kultūrai, vertybinių nuostatų formavimuisi.

**IV SKYRIUS**

 **VIZIJA**

 Šilalės Simono Gaudėšiaus gimnazija – demokratiška, besimokanti, pilietiška, pokyčiams atvira, susitarimais besivadovaujanti bendruomenė, kurioje ugdomas ir ugdosi asmenybės brandos, gerų ugdymo(si) rezultatų atsakingai siekiantis jaunas žmogus.

**V SKYRIUS**

 **MISIJA**

 Misija – teikti kokybišką pagrindinį ir vidurinį išsilavinimą, ugdyti mokinių bendrąsias ir dalykines kompetencijas, tvirtas vertybines nuostatas bei suteikti galimybę kiekvieno mokinio ugdymo(si) lūkesčių įgyvendinimui, saviraiškai ir asmenybės brandai.

**VI SKYRIUS**

 **FILOSOFIJA**

 Gimnazijos šūkis – „Viribus unitis!“ („Suvienytomis jėgomis!“). Gimnazijos veiklos principai – demokratiškumas, kūrybiškumas ir valia veikti, pasidalytoji lyderystė, bendruomenės susitarimai ir mokymasis.

 Pagrindinės vertybinės nuostatos – pagarba ir įsipareigojimas bendruomenei ir jos tradicijoms, atsakingumas, darbštumas, pasitikėjimas, sąžiningumas, tolerancija, pilietiškumas, patriotizmas.

**VII SKYRIUS**

 **STRATEGINIAI TIKSLAI**

 20. Sąlygų ir strategijų, padedančių mokiniams sėkmingai mokytis, įgyvendinimas ir tobulinimas.

 21. Veiklios, iniciatyvios, partneryste ir lyderyste grįstos, gimnazijos bendruomenės formavimas.

**VIII SKYRIUS**

 **STRATEGINIŲ TIKSLŲ ĮGYVENDINIMO PROGRAMA**

 I. Strateginis tikslas: **Sąlygų ir strategijų, padedančių mokiniams sėkmingai mokytis, įgyvendinimas ir tobulinimas.**

 1. Tikslas: **Užtikrinti gerą kiekvieno mokinio ugdymo kokybę tobulinant pamokos vadybą**.

|  |  |  |  |  |
| --- | --- | --- | --- | --- |
| **Uždaviniai** | **Priemonės, veiksmai** | **Atsakingi** | **Laikas** | **Laukiamas rezultatas** |
| **2017** | **2018** | **2019** |
| 1.1. Pamokos planavimas, remiantis mokinių pažangos ir pasiekimų stebėjimo, vertinimo ir įsivertinimo pamokoje duomenimis. | 1.Parengti rekomendacijas mokytojui dėl kiekvieno mokinio individualios pažangos ir pasiekimų gerinimo.2. Mokinių pažangos ir pasiekimų stebėjimo ir analizės sistemos kūrimas.3.Metodinę veiklą metodinėse grupėse organizuoti tokiomis prioritetinėmis kryptimis:\* pamokos vadyba, nukreipta į mokymo(si) nuostatas ir būdus;\*mokinių pasiekimų ir pažangos bei išmokimo stebėjimas, aptarimas, rezultatų fiksavimas;\*mokymo(si) veiklos diferencijavimas pamokoje.4.Mokinių kontrolinių, savarankiškų, kūrybinių darbų kaupimas mokinio individualios pažangos ir pasiekimų vertinimo aplanke. 5. Modelio „Mokomės mokyti“ įgyvendinimas (metodinė - tiriamoji veikla, atviros veiklos kolegoms gimnazijoje ir kitų rajono mokyklų mokytojams, integruotos ugdomosios veiklos ir pan.) | Metodinė tarybaAdministracija, metodinė taryba, metodinės grupėsAdministracija, metodinė taryba, metodinės grupėsKlasių auklėtojai, dalykų mokytojaiMetodinė taryba, metodinės grupės | Iki 06 01+ | +++ | ++++ | Mokslo metų pradžioje bus organizuojamas kiekvieno mokinio mokymosi lūkesčių nusistatymas, mokslo metų pabaigoje – lūkesčių atitikimo mokymosi rezultatams analizė.Gimnazijos veikla planuojama remiantis duomenų analize.Ne mažiau kaip 60 proc. pamokų bus vertinama 3 ar 4 lygiu80 proc. mokytojų skatins mokinius pažangos ir pasiekimų fiksavimui bei stebėsenai naudoti vertinimoaplankus, 35 proc. mokinių juos turės.2017-2018 m.m. ir 2018-2019 m.m. kiekviena metodinė grupė organizuoja bent po vieną veiklą, skirtą mokymuisi mokyti.Su gimnazijos mokyklomis partnerėmis suorganizuota bendra konferencija „Mokomės mokyti“ (2018 m.) |
| 1.2. Užtikrinti bendrųjų kompetencijų ugdymą. | 1. Mokėjimo mokytis kompetencijos diegimas. 2.Komunikavimo kompetencijos diegimas.3.Pažinimo kompetencijos diegimas.4.Socialinės kompetencijos diegimas.5.Iniciatyvumo ir kūrybingumo kompetencijos diegimas.6.Asmeninės kompetencijos diegimas. | Administracija, metodinė taryba, metodinės grupės, dalykų mokytojai | Nuo 09 01 | + | + | Bent 30 proc. mokytojų bendrąsias kompetencijas integruoja į ugdymo turinį, ne mažiau kaip 30 proc. mokinių atpažįsta bendrąsias kompetencijas ir geba jas pritaikyti.Bendrosios kompetencijos ugdomos drauge su esminėmis dalykinėmis kompetencijomis: komunikavimo gimtąja ir užsienio kalbomis, matematikos, gamtos mokslų ir technologijų, socialinių mokslų, kultūrine ir menine. |
| 1.3. Efektyvinti mokytojų bendradarbiavimą | 1.Atvirų, integruotų pamokų, pranešimų ir kitų veiklų organizavimas metodinėse grupėse.2.Gerinti bendruomenės nariųmikroklimatą – bendros išvykos, seminarai.3.Kontrolinių ir atsiskaitomųjų darbų organizavimo tvarkos tobulinimas.4.Tobulinti klasės auklėtojų irdalykų mokytojųbendradarbiavimą.  | Metodinė taryba, metodinių grupių vadovai.AdministracijaAdministracija, metodinė taryba..Mokytojai, klasių auklėtojai, administracija. | ++Nuo 09 01 | ++++ | +++ | Kasmet kiekviena metodinė grupė praveda bent po vieną atvirą pamoką.Kasmet suorganizuoti 1-2 bendras mokytojų kolektyvo edukacines **išvykas.**Aiški, su bendruomene aptarta kontrolinių ir atsiskaitomųjų darbų organizavimo tvarka.Klasių auklėtojai ne rečiau kaip 3 kartus per metus organizuoja klasėje dirbančių mokytojų susitikimus, suderinami ilgalaikiai planai, aptariami klasės ugdymosi rezultatai.  |
| 1.4.Sistemingas pamokos organizavimo kokybės vertinimas ir įsivertinimas | 1.IQES online Lietuva instrumentų naudojimas pamokos vertinimui ir įsivertinimui, jos kokybeitobulinti.2.Mokinių ir jų tėvų apklausos apie mokymo ir mokymosi kokybę gimnazijoje.3.Sisteminga mokytojo veiklos pamokoje stebėsena, analizė ir refleksija. | Dalykų mokytojai.Veiklos kokybės įsivertinimo grupė.Administracija, metodinių grupių vadovai. | ++ | +++ | +++ | Ne mažiau kaip 30 proc. mokytojų sistemingai naudojasi IQES online Lietuva instrumentais pamokos organizavimo kokybės vertinimui ir įsivertinimui, atsižvelgia į jo rezultatus planuodami tolimesnį ugdymo procesą.Visapusiškai tenkinami (taip teigia ne mažiau kaip 70 proc. apklausose dalyvaujančių tėvų ir mokinių) mokinių poreikiai. Gerėja pažangumas (3 - 5 proc. didesnis mokinių, pasiekusių aukštesnįjį pasiekimų lygmenį, skaičius).  |

2. Tikslas: **Sukurti veiksmingą mokymosi pagalbos teikimo mokiniams modelį.**

|  |  |  |  |  |
| --- | --- | --- | --- | --- |
| **Uždaviniai** | **Priemonės, veiksmai** | **Atsakingi** | **Laikas** | **Laukiamas rezultatas** |
| **2017** | **2018** | **2019** |
| 2.1. Plėtoti gabių mokinių ugdymą. | 1.Organizuoti seminarą mokytojams „Gabių mokinių atpažinimo ir darbo su jais metodika“.2.Parengti gabių mokinių ugdymo gimnazijoje programą. 3.Parengti gabių mokinių ugdymo rekomendacijas mokytojams.4.Modulių, pasirenkamųjų dalykų, neformaliojo švietimo programų, projektų, skirtų gabių vaikų ugdymui, įgyvendinimas.5.Skatinti, sudaryti gimnazistams sąlygas dalyvauti konkursuose, olimpiadose rajone, šalyje, organizuoti tokius renginius gimnazijoje. | AdministracijaSudaryta darbo grupėMetodinė tarybaMetodinės grupės, ugdymo plano rengimo grupė.Administracija, dalykų mokytojai. | 2017 m. IV ketvirtis++  | +++ | +++ | 80 proc. gimnazijos mokytojų susipažins su gabių mokinių atpažinimo ir darbo su jais metodika.Parengta ir įgyvendinama programaParengtos rekomendacijos.Mokiniams siūloma 2-3 modulių, pasirenkamųjų dalykų programos, 2-3 skirtingų sričių neformaliojo švietimo programos, 1-2 krypčių projektiniai tiriamieji darbai.Didės gabių mokinių motyvacija, kūrybiškumas, mokymosi efektyvumas, mokiniai tobulins aukštesnio lygmens gebėjimus ir mokymosi įgūdžius. |
| 2.2. Tobulinti pagalbos teikimą mokymosi sunkumų turintiems mokiniams | 1.Pamokose taikyti individualias ugdymo strategijas ir alternatyvius metodus, atsižvelgiant į mokinio raidos ypatumus. 2.Konsultavimo sistemos tobulinimas.3.Mokinio ir jo tėvų, klasės auklėtojo, dalyko mokytojo, pagalbos mokiniui specialistų bendradarbiavimas organizuojant ugdymo procesą ir vertinant jo rezultatus. | Vaiko gerovės komisija, dalykų mokytojaiAdministracija, metodinė taryba,mokinių taryba Direktoriaus pavaduotoja ugdymui, vaiko gerovės komisija. | +++ | +++ | +++ | Didės mokymosi sunkumų turinčių mokinių motyvacija, mokymosi efektyvumas, gerės emocinis nusiteikimas, 50 % iš mokymosi sunkumų turinčių vaikųpatirs mokymosi sėkmę. |
| 2.3. Skatinti gimnazijos bendruomenės (mokinių, mokytojų, pagalbos specialistų, tėvų) bendradarbiavimą teikiant pagalbą mokiniui. | 1.Modelio „mokinys mokiniui“ kūrimas.2.Tėvų įtraukimas į mokinių ugdymo karjerai veiklas.3.Psichologinės, socialinės pagalbosefektyvinimas organizuojant mokinių savipagalbos grupes „Bendraamžiai bendraamžiams“. | Dalykų mokytojai.Administracija, ugdymo karjerai konsultavimo grupėPsichologė, socialinė pedagogė | + | ++ | ++ | Įtaigesnis tų pačių žinių bendraamžiams aiškinimas (su mokytojo pasyviu dalyvavimu).Augs mokinių ir tėvų įsitraukimas į gimnazijos veiklą skaičius.Suburta 10-15 savanorių komanda, kuri teiks pagalbą mokiniams, patiriantiems sunkumų integruojantis gimnazijos bendruomenėje. |

3. Tikslas: **Stiprinti mokytojų ir kitų pedagoginių darbuotojų profesionalumą.**

|  |  |  |  |  |
| --- | --- | --- | --- | --- |
| **Uždaviniai** | **Priemonės, veiksmai** | **Atsakingi** | **Laikas** | **Laukiamas rezultatas** |
| **2017** | **2018** | **2019** |
| 3.1. Skatinti besimokančios organizacijos plėtrą ir lyderystę gimnazijoje. | 1.Modelio „Mokomės mokyti“ įgyvendinimas.2.Pagalbos „Kolega kolegai“ modelio įgyvendinimas. 3.Organizuoti gimnazijos bendruomenės narių diskusijas aktualiais gimnazijos veiklos klausimais.4.Sukurti ir pradėti įgyvendinti mokytojų ir kitų darbuotojų motyvavimo ir skatinimo sistemą, kuri įkvėptų mokytojus ir kitus darbuotojus naujų idėjų, gerinančių ugdymo kokybę gimnazijoje, įgyvendinimui. | Metodinė taryba, metodinių grupių vadovaiDirektoriaus pavaduotojai ugdymuiDirektorius, direktoriaus pavaduotojai ugdymui.Administracija. | ++ | ++++ | ++++ | Gerėja pamokos kokybė, plėtojamos mokytojų kompetencijos.Teikiama efektyvi pagalba 2-3 mažesnę patirtį turintiems mokytojams.Kasmet suorganizuojamos 2-3 diskusijos, susitariama dėl priemonių veiklai tobulinti ir jų įgyvendinimo. Sukurta ir pradėta vykdyti nauja darbuotojų motyvavimo ir skatinimo sistema, 30 proc. mokytojų siūlys naujas idėjas kaip pagerinti ugdymo kokybę gimnazijoje. |
| 3.2.Tobulinti mokytojų skaitmeninio raštingumo kompetencijas. | 1.Pamokų metu aktyviau naudotis įvairiomis skaitmeninėmis priemonėmis ir programomis.2.Parengti ir įgyvendinti kabinetų aprūpinimo šiuolaikinėmis skaitmeninėmis mokymo priemonėmis programą.3.Organizuoti skaitmeninių mokymo priemonių panaudojimo ugdymo procese mokymus mokytojams, dalytis patirtimi.4.Kaupti ir viešinti IT panaudojimo ugdymo procese sėkmės istorijas. | Direktoriaus pavaduotojai ugdymui, mokytojai.Direktorius, direktoriaus pavaduotojas ūkinei-administracinei veiklai, IT specialistai.Direktorius, IT specialistai, direktoriaus pavaduotojai ugdymui.Direktoriaus pavaduotojai ugdymui. | ++ | ++++ | +++ | Mokytojų, aktyviai naudojančių skaitmenines priemones, ugdymo procese, skaičius per trejus metus išaugs iki 50 proc.Iki 2019 metų gimnazijoje bus įsigyta ir naudojama 15 interaktyvių lentų, atnaujinta išmanioji klasė, įrengtas informacinis centras.90 proc. mokytojų 2017 metais dalyvaus gimnazijos IT specialistų organizuojamuose mokymuose, vėliau kasmet 5-7 mokytojai tobulins kvalifikaciją šioje srityje specialiuose mokymuose. Kasmet 5-7 mokytojai pristatys savo patirtį kolegoms. |
| 3.3. Organizuoti metinius ataskaitinius administracijos ir mokytojų pokalbius. | 1.Parengti metinio pokalbio organizavimo ir vedimo metodiką.2.Kasmet birželio mėnesį organizuoti administracijos ir mokytojų individualius pokalbius. | Direktorius, direktoriaus pavaduotojai ugdymui. | + | + | + | Aptariami metų veiklos rezultatai, asmeninių tobulėjimo tikslų įgyvendinimas ir formuluojami nauji tikslai kitiems mokslo metams. Įsivertinimas turės įtakos darbo kokybės gerinimui.  |

4. Tikslas: **Kurti ir plėtoti gimnazijos edukacines erdves.**

|  |  |  |  |  |
| --- | --- | --- | --- | --- |
| **Uždaviniai** | **Priemonės, veiksmai** | **Atsakingi** | **Laikas** | **Laukiamas rezultatas** |
| **2017** | **2018** | **2019** |
| 4.1.Tęsti gimnazijos pastatų rekonstrukcijos darbus. | 1.Atlikti gimnazijos 3 aukštų korpuso patalpų ir pagrindinio įėjimo vidaus apdailos darbus.2.Atlikti senojo pastato ir 4 aukštų korpuso patalpų vidaus apdailos darbus.3.Įrengti sportavimui skirtą erdvę su stalo teniso stalais bei kitais žaidimais. 4.Įrengti choreografijos ir aerobikos salę. | Direktorius, direktoriaus pavaduotoja ūkinei-administracinei veiklai | + | + | ++ | Iki 2017m. rugsėjo 1d. sutvarkytas 3 aukštų korpusas ir pagrindinis įėjimas.Iki 2018 m. gruodžio 31d. sutvarkytos senojo pastato ir 4 aukštų korpuso patalpos.Iki 2019m. rugsėjo 1d. įrengta sportavimui skirta erdvė.Iki 2019m. rugsėjo 1d. įrengta choreografijos ir aerobikos salė. |
| 4.2.Įrengti poilsio erdves mokiniams. | 1.Organizuoti bendruomenės idėjų, skirtų poilsio erdvių mokiniams įrengimui, konkursą.2.Poilsio erdvių gimnazijos vidaus patalpose įrengimas.3.Poilsio erdves papuošti freskomis.4.Akcijų, skirtų mokinių poilsio zonų baldams įsigyti, organizavimas. | Direktorius, mokinių taryba, menų metodinė grupė.Direktorius, direktoriaus pavaduotojas ūkinei-administracinei veiklai.Gimnazistai, pageidaujantys įprasminti savo gebėjimus arba laikysiantys dailės egzaminą, dailės mokytoja.Mokinių savivalda. | +++ | +++ | ++ | Iki 2017 06 01 bus atrinktos idėjos poilsio erdvių mokiniams įrengimui.Iki 2018 m. gruodžio 31d. gimnazijoje įrengti 2-3 naujas poilsio erdves mokiniams vidaus patalpose.Freskos atspindi gimnazistų dailės gebėjimus, erdvei suteikia jaukumo ir savitumo.Kasmet suorganizuojama 1-2 akcijos. |
| 4.3.Perkelti gimnazijos muziejų į naujas patalpas. | 1.Organizuoti gimnazijos bendruomenės diskusijas dėl gimnazijos muziejaus vizijos ir paskirties.2.Parengti gimnazijos muziejaus atnaujinimo projektą.3.Sutvarkyti patalpas gimnazijos muziejui.4.Atnaujinti gimnazijos muziejaus ekspozicijas, įrengti naujas. | Direktorius.Direktorius, direktoriaus pavaduotoja ugdymui, muziejaus vadovė | + | + | + | Muziejus įrengtas naujose patalpose, atnaujintos ekspozicijos, parengta Simonui Gaudėšiui skirta ekspozicija. |
| 4.4.Tęsti gimnazijos aplinkos tvarkymo darbus. | 1.Įrengti gimnazijos vidinį kiemelį2.Įrengti lauko klasę.3.Atnaujinti gyvatvorę palei J.Basanavičiaus gatvę.4.Atnaujinti ir įrengti naujų suoliukų gimnazijos teritorijoje. | Direktorius, direktoriaus pavaduotoja ūkinei-administracinei veiklai | + | ++ | + | Gimnazijoje bus sukurta poilsio ir neformaliųužsiėmimų erdvės.  |

II. Strateginis tikslas: **Veiklios, iniciatyvios, partneryste ir lyderyste grįstos, gimnazijos bendruomenės formavimas.**

 1. Tikslas: **Stiprinti bendruomeniškumą ir bendradarbiavimo kultūrą.**

|  |  |  |  |  |
| --- | --- | --- | --- | --- |
| **Uždaviniai** | **Priemonės, veiksmai** | **Atsakingi** | **Laikas** | **Laukiamas rezultatas** |
| **2017** | **2018** | **2019** |
| 1.1. Skatinti mokinių pageidaujamą elgesį.  | 1.Tvarkų ir taisyklių, reglamentuojančių mokinių elgseną gimnazijoje, peržiūra ir atnaujinimas.2.Mokinių skatinimo sistemos tobulinimas, naujų skatinimo formų paieška ir diegimas.3. Mediacijos pagrindų taikymas mokykloje. | Administracija, mokinių taryba, gimnazijos tarybaDirektorius, direktoriaus pavaduotojai ugdymui.Direktoriaus pavaduotoja ugdymui, socialinis pedagogas | ++ | ++ | ++ | Atnaujintos tvarkos ir taisyklės, reglamentuojančios mokinių elgesį (mokinių elgesio taisyklės, uniformos dėvėjimo tvarka, mokymosi gimnazijoje sutartis).Efektyvi mokinių skatinimo sistema, motyvuojanti mokinius.5 proc. sumažėjęs patyčių, konfliktų skaičius mokykloje, formuojama nuostata ginčus spręsti taikiu būdu (mediacija vietoje bausmių; mediacija, kaip nauja lavinimo misija), ugdomas tarpusavio supratimas. Asmenybės socialumas ir stabilumas bus ugdomas naujoviškai. |
| 1.2. Skatinti įsipareigojimų bendruomenei laikymąsi. | 1.Mokytojų, mokinių ir jų tėvų susitarimų ir įsipareigojimų laikymasis sprendžiant lankomumo, pažangumo, elgesio gimnazijoje problemas.2.Parengti gimnazijos etikos kodeksą. | Administracija, mokinių taryba, gimnazijos taryba. | + | ++ | + | Didės mokinių atsakomybė, pareigingumo jausmas.10-15 proc. sumažės praleistų pamokų skaičius gimnazijoje, 35 proc. mokinių pagerės mokymosi pasiekimai. |
| 1.3. Plėtoti sistemingą bendradarbiavimą su socialiniais partneriais rajone, šalyje ir tarptautinėje erdvėje. | 1.Įgyvendinti bendras veiklas su socialiniais partneriais šalyje organizuojant gimnazijoje mokinių ugdymą karjerai.Vykdyti bendradarbiavimą su socialiniais partneriais regione ir visoje šalyje organizuojant ugdomąsias veiklas netradicinėse edukacinėse erdvėse (muziejuose, laboratorijose, parkuose, verslo įmonėse ir pan.).3.Rengti ir įgyvendinti tarptautinius mokyklų ir kitų įstaigų partnerysčių projektus.4.Tęsti ir plėtoti gimnazijos tradicinių renginių (konkursas „Labas“, teatrų šventė „Sparnai“, gamtos mokslų konferencija „Pažink, stebėk, suprask ir taikyk“, organizuojamų bendradarbiaujant su kitomis mokyklomis ar socialiniais partneriais, organizavimą. 5.Naujų bendradarbiavimo partnerių paieška ir sutarčių pasirašymas.6. Projektas „Padrąsinti. Įkvėpti. Palaikyti“ | Direktorius, ugdymo karjerai konsultavimo grupė.Direktorius, direktoriaus pavaduotojai ugdymui, metodinės grupės.Direktorius, direktoriaus pavaduotoja ugdymui, užsienio kalbų mokytojai.Direktorius, direktoriaus pavaduotojai ugdymui, dalykų mokytojai.Direktorius.Direktoriaus pavaduotoja ugdymui, mokinių prezidentas. | ++++++ | ++++++ | ++++++ | 70 proc. II klasių mokinių gebės atsakingiaupasirinkti mokymosi kryptį, 80 proc. IV klasiųgimnazistų - tolesnio mokymosi kryptį. 5-7 proc. kiekvieno dalyko pamokų bus organizuojama netradicinėse edukacinėse aplinkose.Kasmet parengiami ir teikiami konkursui 1-2 projektai, bent vienam projektui skiriamas finansavimas.Kasmet vyksta 2-3 tradiciniai renginiai.10% padaugėja gimnazijos partnerių.85 proc. I-IV klasių mokinių dalyvaus susitikimuose su žinomais visuomenėje žmonėmis, įgis mokymosimotyvacijos, sustiprins nuostatas atsakingai planuoti savo gyvenimą ir siekti užsibrėžtų tikslų. |
| 1.4. Atnaujinti ir plėtoti priemones gimnazijos tapatumui ir savitumui išreikšti. | 1.Gimnazijos interneto svetainės funkcionalumo didinimas.2.Gimnaziją pristatančių suvenyrų kūrimas ir gamyba. | Direktorius, IT specialistai.Direktorius, direktoriaus pavaduotojai ugdymui, menų metodinė grupė. | + | ++ | ++ | Sukurti skiltis „Mūsų sėkmės istorijos“, „Neformalusis švietimas ir kita nepamokinė veikla gimnazijoje“.Sukurti 3-5 suvenyrai, reprezentuojantys gimnaziją. |

2. Tikslas: **Plėtoti saviraiškų mokinių, mokytojų, tėvų ir kitų bendruomenės narių dalyvavimą gimnazijos gyvenime.**

|  |  |  |  |  |
| --- | --- | --- | --- | --- |
| **Uždaviniai** | **Priemonės, veiksmai** | **Atsakingi** | **Laikas** | **Laukiamas rezultatas** |
| **2017** | **2018** | **2019** |
| 2.1. Stiprinti mokinių ir tėvų savivaldos vaidmenį gimnazijos gyvenime. | 1.Suburti motyvuotų ir iniciatyvių tėvų bei mokinių grupę, kurios nariai aktyviai dalyvautų teikiant siūlymus dėl gimnazijos veiklos tobulinimo, inicijuojant pokyčius.2.Gimnazijos mokinių tarybos ir Prezidento veikla, tradicijų diegimas.3.Sukurti tėvų savivaldos, jungiančios atskirų klasių tėvų atstovus, struktūrą (instituciją). | Direktorius, direktoriaus pavaduotoja ugdymui, mokinių prezidentas.Direktoriaus pavaduotoja ugdymui, mokinių prezidentas.Direktorius, gimnazijos taryba. | ++ | ++ | +++ | Suburtas iniciatyvių tėvų sambūris (20-30 tėvų), kurie rinksis į pasitarimus, teiks pasiūlymų dėl gimnazijos veiklų tobulinimo. Ne rečiau kaip kartą per mėnesį vyks administracijos ir mokinių tarybos pasitarimai, kuriuose bus aptariamos gimnazijos veiklos aktualijos.Inicijuojamos, organizuojamos ir puoselėjamos mokiniams įdomios veiklos (kasmet įgyvendinamos bent 2 naujos iniciatyvos).Sukurta ir įteisinta tėvų savivaldos institucija, parengti jos veiklą reglamentuojantys dokumentai. |
| 2.2. Įtraukti tėvus į gimnazijos veiklas, siekiant didesnės atsakomybės už vaikų mokymąsi ir elgesį. | 1.Tėvų įtraukimas į mokyklos renginius, šventes.2.Kryptingas tėvų pedagoginis švietimas, informavimas ir pasitelkimas sprendžiant vaikų mokymosi ir elgesio problemas.3. Savaitės, skirtos mokslo metais vykdomų neformaliojo švietimo programų atsiskaitymo/veiklų pristatymo bendruomenei, organizavimas. | Direktoriaus pavaduotoja ugdymui, klasių auklėtojai.Direktorius, vaiko gerovės komisija.Direktoriaus pavaduotoja ugdymui, neformaliojo švietimo užsiėmimų vadovai, mokinių taryba. | + | +++ | +++ | Tėvų susirinkimus lankys 25-30 proc. tėvų. 60 proc. tėvų išsakys savo nuomonę, teiks pasiūlymus, dalyvaudami apklausose, aktyviuosegimnazijos ir klasių susirinkimuose, 40 proc. tėvų padės vaikams siekti pažangos.10 proc. gimnazistų tėvų seminaruose įgis gebėjimų ir įgūdžių, kaip ugdytišiuolaikinius vaikus.60 proc. tėvų naudosis pagalbos specialistųinformacija gimnazijos internetinėje svetainėje. |
| 2.3. Puoselėti gimnazijos kultūrą, sustiprinti vertybių, vienijančių bendruomenę, diegimą. | 1.Informacijos apie gimnaziją nuolatinis atnaujinimas interneto svetainėje, straipsniai spaudoje.2.Tęsti gimnazijos „Garbės galerijos“ plėtojimą, organizuoti susitikimus su jos nariais.3.Tradicijų, įprasminančių Simono Gaudėšiaus, gimnazijos įkūrėjo, vardą, kūrimas. 4.Kurti gimnazijos metraštį. | Direktoriaus pavaduotoja ugdymui.Direktorius, direktoriaus pavaduotoja ugdymui, bibliotekos vedėja.Direktoriaus pavaduotoja ugdymui, muziejaus vadovė.Direktoriaus pavaduotoja ugdymui, muziejaus vadovė, klasių auklėtojai. | +++ | ++++ | ++++ | Reguliariai atnaujinama informacija apie gimnazijos veiklą tinklalapyje, kasmet parengiami 3-4 straipsniai spaudai.Kasmet suorganizuojami 3-4 susitikimai, kuriuose dalyvauja 70-85 proc. mokinių.Kasmet organizuojamas renginys, skirtas Simono Gaudėšiaus asmenybės pristatymui. 50% mokytojų, 65 % I-III klasių mokinių dalyvaus projekte, rinks, sistemins medžiagą, turtins gimnazijos istoriją. |
| 2.4. Skatinti sveiką gyvenseną, kurti saugią ir sveiką emocinę aplinką bendruomenėje. | 1.Įgyvendinti sveikatos stiprinimo programą „Sveika mokykla - sveika bendruomenė“.2.Nuolat atlikti mokinių savijautos gimnazijoje tyrimus. 3.Rengti ir įgyvendinti prevencines programas. | Sveikos gyvensenos grupė.Direktoriaus pavaduotoja ugdymui, psichologė.Direktorius, direktoriaus pavaduotojai ugdymui, psichologas, socialinis pedagogas. | +++ | +++ | +++ | Sukurta sveikatai palanki fizinė ir psichosocialinė aplinka.Kasmet atliekami 1-2 tyrimai, kuriuose dalyvauja 70-85 proc. mokinių, 40-60 proc. mokinių tėvų.Kasmet įgyvendinama 1-3 prevencinės programos. |

**IX SKYRIUS**

 **RESURSŲ PASKIRSTYMAS**

|  |  |  |
| --- | --- | --- |
| **Strateginiai tikslai** | **Atsakingi** | **Tikslų įgyvendinimui planuojamos lėšos, Eur.** |
| **2017 m.** | **2018 m.** | **2019 m.** |
| Sąlygų ir strategijų, padedančių mokiniams sėkmingai mokytis, įgyvendinimas ir tobulinimas. | Užtikrinti gerą kiekvieno mokinio ugdymo kokybę tobulinant pamokos vadybą. | Direktorius, direktoriaus pavaduotojai ugdymui, metodinė taryba. | 1 000 (MK lėšos)  | 1 000 (MK lėšos) | 1 000 (MK lėšos) |
| Sukurti veiksmingą mokymosi pagalbos teikimo mokiniams modelį. | Direktoriaus pavaduotojai ugdymui, metodinė taryba, vaiko gerovės komisija. | 200 (MK lėšos)  | 200 (MK lėšos) | 200 (MK lėšos) |
| Stiprinti mokytojų ir kitų pedagoginių darbuotojų profesionalumą. | Direktorius, direktoriaus pavaduotojai ugdymui, metodinė taryba. | 1 300 (MK lėšos)  | 1 200 (MK lėšos) | 1 100 (MK lėšos) |
| Kurti ir plėtoti gimnazijos edukacines erdves. | Direktorius, direktoriaus pavaduotojas ūkinei-administracinei veiklai, gimnazijos taryba, mokinių taryba. | 385 000 (VIP, SB, paramos lėšos)  | 500 000 (ES, VIP,SB lėšos) | 25 000 (SB, projektų ir paramos lėšos) |
| Veiklios, iniciatyvios, partneryste ir lyderyste grįstos, gimnazijos bendruomenės formavimas. | Stiprinti bendruomeniškumą ir bendradarbiavimo kultūrą. | Direktorius, direktoriaus pavaduotojai ugdymui, gimnazijos taryba, mokinių taryba. | 14 000 (projektų ir paramos lėšos)  | 12 000 (projektų ir paramos lėšos) | 10 000 (projektų ir paramos lėšos) |
| Plėtoti saviraiškų mokinių, mokytojų, tėvų ir kitų bendruomenės narių dalyvavimą gimnazijos gyvenime. | Direktorius, direktoriaus pavaduotojai ugdymui, metodinė taryba, klasių auklėtojai. | 2 000 (MK, paramos lėšos)  | 1 800 (MK, paramos lėšos) | 1 500 (MK, paramos lėšos) |

**X SKYRIUS**

**STRATEGINIO PLANO ĮGYVENDINIMO PRIEŽIŪRA**

 Gimnazijos strateginio plano įgyvendinimo priežiūra vykdoma viso proceso metu ir visais lygiais (metodinės grupės, metodinė taryba, strateginio planavimo grupė, įsivertinimo grupė ir t.t.).

 Strateginio plano įgyvendinimo veiklos rezultatai pristatomi gimnazijos tarybai ir gimnazijos bendruomenei kartą per metus. Tokiu būdu gimnazijos bendruomenės nariai turi galimybę stebėti, vertinti, kaip įgyvendinami strateginiai tikslai, ir teikti siūlymus bei pageidavimus dėl strateginio plano koregavimo.

 Gimnazijos direktorius ir direktoriaus pavaduotojai stebi ir vertina, ar institucija įgyvendina strateginius tikslus ir programas, ar darbuotojai vykdo iškeltus uždavinius, ar vykdomų programų priemonės yra efektyvios, ir tinkamai patikslina veiklos planus. Vyr. buhalterė stebi ir analizuoja, ar tinkamai ir skaidriai planuojamos ir naudojamos biudžeto lėšos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Šilalės Simono Gaudėšiaus gimnazijos tarybos

2017 m. vasario 21 d. nutarimu (prot. Nr. T- 1)

PRITARTA

Šilalės rajono savivaldybės administracijos

direktoriaus 2017 m. kovo 29 d.

įsakymu Nr. DĮV-380